A MÁV összesen 19 darab emeletes motorvonatot rendelt a svájci Stadlertől, darabját öt és fél milliárd forintért. A jelenlegi 200 fős Stadlerek helyett 600 hely lesz az új vonatokon, melyekkel a forgalmas elővárosi vonalakat szeretnék tehermentesíteni. Az érintett vonalakon két vasúti alagút is van, ezeket valószínűleg majd meg kell nagyobbítani, hogy beférjenek a vonatok. A szerelvények a Stadler minszki gyárában készülnek, az elejétől a végéig megnéztük hogyan.



A Stadler motorvonatokat szerződés szerint a Dunakeszi Járműjavítóban szerelik készre. Ez a felállás várhatóan változni fog, mert a kormány azt tervezi, hogy eladja a magyar gyárat az orosz Transzmasholdingnak.



A videó elkészítéséhez elfogadtuk a Stadler felajánlását, a vonatgyár fizette újságíróink utazásának és kint tartózkodásának költségeit. A videó enélkül nem készülhetett volna el, ugyanakkor a videó teljes egészében szerkesztőségi tartalom, készítésére a cég semmilyen befolyással nem bírt.



Stáb Simor Dániel

Tenczer Gábor